Alaquàs redescobreix la seua història amb Quaderns d'Investigació
30/08/2011

# Alaquàs redescobreix la seua història amb Quaderns d'Investigació

*   30/08/2011
*   [Imprimir](#)
*   Compartir
*    https://www.alaquas.org/documento.asp?id\_do=12838

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12838%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20redescobreix%20la%20seua%20hist%C3%B2ria%20amb%20Quaderns%20d%27Investigaci%C3%B3)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12838/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12838/30082011dsc09106_Form_4.jpg)](https://www.alaquas.org/ficheros/documentos/2011/2/12838/30082011dsc09106_Form_10.jpg "<a href='https://www.alaquas.org/ficheros/documentos/2011/2/12838/30082011dsc09106_Form_10.jpg' target=_blank><i class='fa fa-external-link' aria-hidden='true'></i>.Alaquàs redescobreix la seua història amb Quaderns d'Investigació</a>")

El Castell acull la presentació de la XXXI edició d'aquesta publicació local

El Castell d'Alaquàs ha acollit aquest cap de setmana la presentació de la XXXI edició de Quaderns d'Investigació d'Alaquàs, la publicació degana sobre història de la Comarca de l'Horta. A l'acte van estar presents l'alcaldessa d'Alaquàs, Elvira Gacía Campos, el director de Quaderns d'Investigació, Enric Juan Redal i alguns dels autors del estudis que s'inclouen aquest any.

La publicació s'enceta amb l'estudi _Segrest del senyoriu d'Alaquàs i presa de possessió pel Sant Ofici de la Inquisició_ (1708), de l'autor José Royo Martínez. Es tracta d'un article que vol donar a conèixer un important document que es troba a l'Arxiu Històric de la Universitat de València, en el que es poden observar les repercussions que va tindre sobre el senyoriu d'Alaquàs i els seus posseïdors.

El segon treball, _Teodor Llorente i Alaquàs,_ escrit per Rafael Roca Ricat, parla de la vida i obra d'aquest intel·lectual valencià que va visitar Alaquàs en tres ocasions. L'autor fa un repàs per la seua bibliografia i per l'interès que Alaquàs va despertar en el poeta.

El tercer treball de la publicació _Els anys de la República a Alaquàs_ (1931-1936) està escrit per Jesús Ferrer Guzmán i Josep M. Soriano Bessó i fa un recorregut per la vida política d'aquests anys, pels partits polítics, per la direcció política en la que es mouen els casinos, pels actes electorals i per les diferents candidatures que aparegueren a Alaquàs.

A continuació, el cronista Ramón Tarín López fa un estudi sobre la producció agrícola a l'horta d'Alaquàs a través de l'estudi _La configuració de la cebera en el paisatge agrari de l'horta d'Alaquàs._

La publicació finalitza amb la secció d'història oral, contada a través de l'entrevista al veí d'Alaquàs Francisco Rodríguez Sánchez, i amb la secció d'història gràfica i una relació d'imatges familiars dels anys 50 i 60, època en la qual Alaquàs va ser un important focus d'immigració i que va significar un canvi demogràfic i social definitiu per a la ciutat.